Elijah Ngurare

Tjitunga Elijah Ngurare (o o tshotsweng ka Phatwe a le masome mabedi le borobabobedi ngwaga wa 1970) ke mopolotiki wa kwa Namibia, gape ke morutuntshi o e leng tonakgolo ya Namibia ya gompieno. Ke leloko le mo ema nokeng wa SWAPO, phathi e e busang ya Namibia, o tlhatlogile maemo ka go simolola kwa lekgotleng la banana la SWAPO,pele a bereka e le mokwaledi wa ditlhaeletsanyo, go gasa mafoko le go gwetlha batho go tswa ka 2002,pele ga a nna mokwaledi mogolo ka 2007. O nnile mo maemong a go fitlhelela ka 2015, fa a ne a lelekwa mo phathing.

O berekile e le morutuntshi kwa University of Namibia morago a nna mookamedi wa lephata la temothuo, Ka Mopitlo a le masome mabedi le motso ngwaga wa 2025,tautona Netumbo-Nandi Ndaitwah o ne a mo thapa go nna tonakgolo wa lefatshe la Namibia.

 Botshelo jwa a le mmotlana le thuto 
Ngurare o tshotswe ka Phatwe a le masome mabedi le borobabobedi ngwaga wa 1970 kwa Nkurenkuru kwa Kavango, kwa e neng e le South West Africa ka nako eo, mo lolwapeng lwa boesengmang ka nako ya ntwa ya molelwane wa Aforika Borwa."Dr. Ngurare Interview". Archived from the original on 2013-04-13. Retrieved 2025-10-16. Rraagwe o ne a na le basadi ba bangwe ba le bane, mmaagwe e le ene o mmotlana mo botsalanong joo. Fa a le mosimanyana, o ne a tlhokomela dikgomo tsa ga rraagwe le dipudi jaaka basimane ba bangwe ka nako eo. Ke ene a motona mo baneng ba ga mmaagwe ba ba borobabongwe.

Ngurare o tsene sekoll kwa ELCIN Nkurenkuru,Linus Shashipapo,Rundu le Kolin Foundation kwa Arandis,"University College Cork (UCC): Faculty of Law". www.ucc.ie. Archived from the original on 2009-09-23.Mongudhi, Tileni (25 March 2022). "The Nine Lives of Elijah Ngurare". The Namibian. pp. 1, 7. Archived from the original on 13 April 2022. Retrieved 16 October 2025. o ne a ya go tsweledisa dithuto kwa Central State University kwa Ohio (USA) ka thuso ya madi ya ga tautona. O alogile ka maemo a a kwa godimo ka degree ya metswedi ya metsi le go e tlhokomela gammogo le botsalano jwa mafatshe. O ne a ya go dira dithuto tsa molao kwa University of Dundee kwa Scotland kwa a neng a dirisa dithuso tsa madi tsa chevening, a dira gape PhD kwa National University of Ireland ka 2009.

 Tiro ya sepolotiki 
Ditiro tsa ga Ngurare tsa sepolotiki di simologile ka 1983 fa a tsena sekolo kwa Nkurenkuru le kwa Linus Shashipapo, kwa a neng a le moithuti fa go tlhamiwa lekgotla la baithuti ka 1984. O nnile leloko la SWAPO ka 1986, a nna mo maemong a a farologaneng ebile a le matlhagatlhaga mo boeteleding pele jwa makgamu, makgotla le dikgaolo tsa lekgotla la banana la SWAPO. Morago ga go fetsa sekolo se segolwane. Ngurare o ne a kopa dithuso tsa madi go ya sekolong kwa moseja, o ne a kopa le mo go tonakgolo wa nako eo Hage Geingob ka 1992, mme go bolelwa fa a ne a seka a dumelelwa. O ne a kgona go dira dithuto tsa gagwe kwa United States, kwa a feditseng dingwaga di le lesome."The Nine Lives of Elijah Ngurare". The Namibian Investigative Unit. The Namibian. Retrieved 16 October 2025.

Fa a boa, o ne a tsenelela polotiki gape, a nna mongwe wa mapolotiki a Namibia a a itseng ka maranyane. Ka nako e bontsi bo neng bo ikaegile ka go tseelwa dikgang tsa botlhokwa ke bakwaledi, o ne a kwala tsa gagwe mo khomputirang ebile o sale a amogela go dirisa maranyane, a a dirisa go tsisa lekgotla la banana gautshwane le banana ba Namibia. Ka ngwaga wa 2004, ka fa a neng a itebaganya le sepolotiki ka teng go ne go kgatlhile bananan. O ne a thapa diopedi di tshwana le Gazza, The Dogg le Gal Level go diragatsa kwa meletlong ya SWAPO."The Nine Lives of Elijah Ngurare". The Namibian Investigative Unit. The Namibian. Retrieved 16 October 2025.

Ka ngwaga wa 2015, o ne a latlhegelwa ke maemo a gagwe a bokwaledi,a  kobiwa mo SWAPO ene le motlhami wa Affirmative Repositioning Job Amupanda go bo ba gogile leina la phathi mo seretseng ba bo ba roga baeteledipele ba phathi."The Nine Lives of Elijah Ngurare". The Namibian Investigative Unit. The Namibian. Retrieved 16 October 2025. O ne a busediwa kwa SWAPO morago ga ditsheko tse dintsi ka 2017. O ne a nna mookamedi wa metswedi ya metsi a legae ka Mopitlo 2020 mo lephateng la temothuo.Marketing, Intouch Interactive (3 February 2020). "Ngurare to join agri ministry as director - Government - Namibian Sun". www.namibiansun.com. Retrieved 2025-10-16 Ngurare o berekile gape e le mothusa mookamedi wa lephata leo. O nea  ithola marapo mo maemong ao ka Morule a le malatsi a marataro ngwaga wa 2024 go ya palamenteng.Matthys, Donald (2024-12-06). "Ngurare resigns from public service following Swapo's election victory". The Namibian. Retrieved 2025-10-16 Mothusa tautona wa SWAPO Netumbo Nandi-Ndaitwah o ne a mo tlhopha go nna mo lenaaneng la go ya palamenteng.Shikololo, Aletta (2024-09-10). "Swapo pot burns old guard…as electoral college delivers a mixed stew - New Era". Retrieved 2025-10-16 Morago ga go fenya ditlhopho ga SWAPO ka 2024, Ngurare o ne a tlhomiwa tonakgolo wa Namibia ka Mopitlo a le masome mabedi le motso ngwaga wa 2025.

 Tsa kgwebo 
O berekile a le mo lekgotleng l baokamedi kwa koporaseng ya Namdeb Diamond"Leadership Structure". NamDeb Diamond Corporation. Archived from the original on 2012-10-17. Retrieved 2025-10-16, Namdeb Holdings, Africa Online, Multichoice Namibia, Kalahari H oldings le Namibia Water Corporation.

 Botshelo jwa gagwe 
Ngurare o nyetse Dr. Albertina Mbute Ngurare. Ba na le bana ba le bane. Ke Mokeresete o o tsenang kereke ya Lutere, ebile a ya kerekeng kgapetsakgapetsa.

Kwa ntle ga tsa sepolotiki, e ne e le leloko la setlhopha sa diopedi sa Rasta Rebels kwa Kaisosi, Rundu ka dingwaga tsa 1980.

 Metswedi